stanford-oval/wikipedia huggingface dataset:
דחיק
תפקיד

התנאים שבהם הדחיק מנוקד מצביעים ככל הנראה על כך שתפקידו לתמוך בהברה הפתוחה, הנתונה בין שתי הברות מוטעמות, שבה עלולה התנועה להתקצר או להישמט.
הגנה על התנועה בהברה זו עשויה להתבצע באמצעות סגירת ההברה או באמצעות הפרדה בין המילים והקפדה על ביטוי מלא של התנועה הסופית במילה הראשונה.
תפקידו המדויק של הדחיק תלוי באופן ישיר בדעות השונות על אופן מימושו הפונטי:
על פי שיטת הדקדוק המסורתי שהדחיק מבוטא כדגש חזק, תפקידו הוא ככל הנראה לחבר את המילים ולסגור את ההברה הפתוחה. על פי ייבין הדחיק אמנם ממומש כדגש חזק, אך תפקידו אינו סגירת ההברה הסופית של המילה הראשונה, אלא הפרדה בין המילים, ככל הנראה באמצעות התזת העיצור הראשון שבמילה השנייה, שעוצר את שטף המילים ואת חיבורן זו לזו.
על פי השיטות שהדחיק המקורי לא מומש כדגש חזק, ייתכן שתפקידו היה לשמש כהוראה לקורא להקפיד לבטא היטב את התנועה הסופית של המילה הראשונה ולהפריד בין המילים: "הנקודה באה להפריד בין שתי התיבות (כדי לשמור על התנועה שבין ההטעמות), ומקומה בין התיבות בניקוד הבבלי יעיד על כך".
דגש דחיק של המילית "מה"

המילית "מה" במקרא באה לעיתים קרובות כשהיא מנוקדת בתנועת פתח ואחריה מקף. במקרים אלה יבוא בראש המילה העוקבת דגש. דגש זה סווג באופן מסורתי כדחיק, אך מוסכם על הכול שהוא ממומש כדגש חזק לכל דבר, שכן יש ראיות מהתרגומים העתיקים להכפלתו, והוא אינו מציית לתנאים הרגילים בהם מופיע דחיק. החוקרים החדשים אינם מסווגים אותו כדחיק אלא כדגש חזק. דגש-דחיק "מה" מופיע במקרא מאות פעמים. דוגמה משקפת לדגש-דחיק של המילה "מה" ניתן למצוא בפסוק: וַיֹּ֣אמֶר יְהוּדָ֗ה מַה-נֹּאמַר֙ לַֽאדֹנִ֔י מַה-נְּדַבֵּ֖ר וּמַה-נִּצְטַדָּ֑ק.
המינוח – דחיק ואתי מרחיק

המונח דחיק, שמשמעו המילולי "דחוּק", מצביע על דחיקת המילים זו אל זו או על דחיקת העיצור הראשון (הכפלה) במילה השנייה. אהרן דותן העלה השערה שהמונח דחיק מקורו בניקוד הבבלי ששם הסימן דחוק בין שתי המילים ואף יש רמזים לשימוש קדום במונח דחיק לכל דגש שהצטמצם ברבות השנים לדחיק המוכר.
המונח אָתֵי מֵרַחִיק שמשמעו 'בא מרחוק', כלומר שההטעמה במילה הראשונה רחוקה, מלעילית.
הן אצל המדקדקים הקדמונים והן אצל החוקרים החדשים, יש עמימות בשימוש במונחים, יש שעשו במונחים אלה שימוש זהה, ויש שראו ב"דחיק" וב"אתי מרחיק" תת-קטגוריות שונות.
לדוגמה, יש שהגבילו את המונח "דחיק" לצירוף מילים המחובר באמצעות מקף, ואת המונח "אתי מרחיק" למקרים שבהם המילה הראשונה מוטעמת בטעם משרת (ויש שסיווגו ההפך). על פי דותן, המונח "אתי מרחיק" מתאר את התופעה ואילו המונח "דחיק" מתאר את הסימן הגרפי המסמן את התופעה. בערך זה הוגדרו ה"דחיק" וה"אתי מרחיק" כמינוח שונה לתופעה אחת ולסימן ניקוד אחד.
ראו גם

דגש חזק
רפה
נסוג אחור
ניקוד ארצישראלי-טברני
ביאורים

↑  האחים קמחי, רמ"ק ורד"ק, מחשובי המדקדקים הקדומים, סיווגו את כל המופעים הרגילים תחת קטגורית "אתי מרחיק", והדחיק מיוחד אצלם רק לדגש-דחיק "מה" (הרד"ק במכלול ואחיו הגדול משה קמחי בספרו מהלך שבילי הדעת). הרז"ה ייחד את "אתי מרחיק" לתופעה אחרת, במסגרתה, אות מאותיות בגד כפ"ת שוואית, הבאה בראש מילה, מנוקדת כאות הדגושה בדגש קל (קשיין).
הערות שוליים

↑  כך דעת המדקדקים באלף השנים האחרונות. ראו הדגמת קריאה בתורה לפי כללי ההגייה, בה אפשר לשמוע היטב את הגיית הדחיק.
↑  כך עמדות המלומדים גזניוס וכן ישראל ייבין.
1 2 3 4  אהרן דותן, לבעיית דחיק ואתי מרחיק, דברי הקונגרס העולמי למדעי היהדות ב, תשכ"ה(1965), עמ' 101–105
↑  המלומד הגרמני ברגשטרסר, פרופ' אהרן דותן במאמרו "לבעיית הדחיק ואתי מרחיק" ופרופ' יהושע בלאו בספרו "תורת ההגה והצורות של לשון המקרא" (הוצאת האקדמיה, תש"ע) (עמוד 123)
↑  ישראל ייבין, מסורת הלשון העברית המשתקפת בניקוד הבבלי, א, ירושלים, תשמ"ה
↑  ספר בראשית, פרק מ"ד, פסוק ט"ז
דת' מטאל סקנדינבי

אנטומבד בהופעה ב-2016
דת' מטאל סקנדינבי (Scandinavian Death Metal) או דת' מטאל שוודי (Swedish Death Metal) הוא סצנת מוזיקת דת' מטאל שפותחה בשוודיה. להקות דת' מטאל שוודיות רבות קשורות לתנועת הדת' מטאל המלודי, כיוון שהדת' מטאל השוודי מאופיין בצליל שונה מווריאציות אחרות של דת' מטאל. בניגוד ללהקות דת' מטאל אמריקאיות, הלהקות השוודיות הראשונות הושפעו רבות מהארדקור פאנק. לגטבורג יש סצנת דת' מטאל מלודי גדולה בעוד שסטוקהולם ידועה בסצנת הדת' מטאל הגולמי יותר שלה.
היסטוריה

בניגוד לקבוצות אמריקאיות, היוצרים הראשונים של סצנת הדת' מטאל השוודי הושפעו מפאנק רוק, במיוחד מסצנת ה-D-beat (תת-סגנון של ההארדקור פאנק). באת'ורי, שלאחר מכן תהפוך למשפיעה ביותר בסצנת הבלאק מטאל, הייתה קבוצה מרכזית באקסטרים מטאל השוודי. בתחילת שנות ה-90 הופיעו שתי סצנות דת' מטאל בגטבורג ובסטוקהולם. הגל הראשון של "דת' מטאל שוודי" כלל את הלהקות קרנג' (Carnage), מורביד (Morbid) וניהיליסט (Nihilist), שהתפצלו מאוחר יותר לאנטומבד (Entombed), דיסממבר (Dismember) ואנלישד (Unleashed).
לקריאה נוספת

Purcell, Natalie J. (2003). Death Metal Music: The Passion and Politics of a Subculture. McFarland. ISBN 978-0-7864-1585-4.
Ekeroth, Daniel (2008). Swedish Death Metal. Bazillion Points. ISBN 978-0-9796163-1-0.
Olivier "Zoltar" Badin, "In the Embrace of Evil: Swedish Death Metal New Blood", Terrorizer #182, April 2009, pp. 32–34.
James Hoare, "Left Hand Pathfinders", Terrorizer #182, April 2009, pp. 28–29.
Perlah, Jeff. "Justin Foley of Killswitch Engage: Playing Heavy, having Fun". Modern Drummer 10 2004: 96,100, 102, 104, 106.
Freeborn, Robert. "A Selective Discography of Scandinavian Heavy Metal Music". Notes - Quarterly Journal of the Music Library Association 66.4 (2010): 840-50.
הערות שוליים

↑  Ekeroth, עמוד 18.
↑  Ekeroth, עמוד 29.
↑  Ekeroth, עמוד 27.
| הבי מטאל> תת-סוגות |
| --- | --- |
מטאל קיצוני (כולל בלאק מטאל, דת' מטאל, דום מטאל, ספיד מטאל, ת'ראש מטאל) • גרוב מטאל • פאוור מטאל • מטאל גותי (דת'-דום גותי, מטאל גותי סימפוני) • מטאל סימפוני • גלאם מטאל: 
סוגות היתוך
מטאל אלטרנטיבי (כולל נו-מטאל, ראפ מטאל, פאנק (Funk) מטאל) • מטאלקור (כולל דת'קור) • גריינדקור • אינדסטריאל מטאל • פולק מטאל • מטאל נאו-קלאסי • פרוגרסיב מטאל • סלאדג' מטאל • סטונר רוק • גראנג': 
סצנות אזוריות
דת' מטאל סקנדינבי • הגל החדש של ההבי מטאל הבריטי • הקשיחות הגרמנית החדשה: 
ראו גם
מטאל בישראל • מטאליסט • פוליטיקה במטאל • פולחן השטן במטאל   פורטל הבי מטאל :
מומנט סייסמי

חישוב המומנט הסייסמי: WL = שטח הקרע, D = ממוצע ההעתקה
מומנט סייסמי הוא מידה המשמשת בסייסמולוגיה לאומדן גודל של רעידת אדמה.
מומנט סייסמי הוא בעל גודל סקלרי וכיוון. 
הסקלר של מומנט סייסמי  M_{0} מוגדר במשוואה  M_{0}=\mu AD, כאשר:
\mu  הוא מודול הגזירה של הסלעים המעורבים ברעידת האדמה (דיין/סמ"ר)
A הוא שטח הקרע לאורך ההעתק בו התרחשה רעידת האדמה (בסמ"ר)
D הוא ממוצע ההעתקה על  A (בס"מ)
המומנט הסייסמי של רעידת אדמה מוערך בדרך כלל באמצעות שימוש בכל מידע זמין להגדרת גורמי המשוואה. בסייסמולוגיה מודרנית משמש מומנט סייסמי להערכת מידת תנועת הקרקע בסייסמוגרמה (רישומי סייסמוגרפים). המומנט הסייסמי של רעידות אדמה שהתרחשו בטרם קיומם של מכשירים מודרניים נאמד על פי הערכות גאולוגיות של מידת התזוזה לאורך ההעתק.
מומנט סייסמי מהווה יסוד לסולם מגניטודה לפי מומנט (moment magnitude scale) – סולם סייסמי שפותח על ידי הסייסמולוגים הירו קאנאמורי (Hiroo Kanamori) ותומאס הנקס (Thomas C. Hanks) בשנת 1979‏ – המשמש לעיתים קרובות להשוואת עוצמן של רעידות אדמה שונות, בעיקר רעידות אדמה עזות.
ראו גם

גאולוגיה - מונחים
הערות שוליים

↑  http://www.geolsoc.org.uk/gsl/geoscientist/page708.html
האקדמיה הבריטית של פזמונאים, מלחינים וכותבים

האקדמיה הבריטית של פזמונאים, מלחינים וכותבים (BASCA) היא אחד האיגודים המקצועיים הגדולים ביותר של כותבי מוזיקה באירופה ומטרתה לתמוך, להגן ולפעול למען האינטרסים של מלחינים, פזמונאים וכותבים. האקדמיה מייצגת מוזיקאים מכל הז'אנרים, החל בפזמונאים וכלה במלחיני מוזיקה קלאסית ומוזיקת ג'אז עכשווית. באקדמיה חברים כ־2000 חברים.
היסטוריה

גילדת המלחינים של בריטניה נוסדה ב-1944 על מנת לייצג את מלחיני המוזיקה הקלאסית, ורייף וון ויליאמס נבחר לנשיאה הראשון. גילדת הפזמונאים של בריטניה, שלימים נודעה כאקדמיה הבריטית של פזמונאים, מלחינים ומחברים נוסדה בשנת 1947 על ידי אריק משווייץ (Eric Maschwitz). איגוד המלחינים המקצועיים נוסד ב-1976 על ידי ג'ורג' פנטון (George Fenton) במטרה לייצג את מלחיני המוזיקה לקולנוע ולטלוויזיה. בשנת 1958 החלה גילדת המלחינים של בריטניה לפרסם את כתב העת Composer, וכן קטלוגים של יצירות קיימות. ב-1967 הקים הארגון את מרכז המידע למוזיקה בריטית (British Music Information Centre).
בשנת 1999 התמזגו איגוד המלחינים המקצועיים (APC) וגילדת המלחינים של בריטניה (CGGB) עם האקדמיה הבריטית של פזמונאים, מלחינים ומחברים לארגון אחד, בעל השפעה רבה יותר. שמו הנוכחי של הארגון נקבע בחודש מרץ 2009 וסר טים רייס נבחר לנשיאו הראשון.
הערות שוליים

↑  "The Response of the British Academy of Composers Songwriters and Authors to the call for evidence of the independent review of intellectual property and growth" (PDF). במרץ 2011. אורכב מ-המקור (PDF) ב-2012-03-01. נבדק ב-4 בפברואר 2012. {{cite web}}:  (עזרה)
| --- | --- |
בקרת זהויות :  LCCN: no2002100200  VIAF: 125828126   WorldCat (עם VIAF): 125828126
דני עבר הדני

| --- | --- |

 לידה:  13 בפברואר 1990 (בן 34) תל אביב, ישראל
 תקופת הפעילות:  מ-2012
 עיסוק:  מוזיקאית, מפיקה מוזיקלית, מלחינה, מעבדת מוזיקלית, נגנית, טכנאית מיקסים.
 כלי נגינה:  פסנתר, מקלדות, תכנותי מחשב, שירה, בס
 שיתופי פעולה בולטים:  רמי פורטיס
דני עבר-הדני (נולדה ב-13 בפברואר 1990) היא מוזיקאית, מפיקה מוזיקלית, מלחינה, מעבדת מוזיקלית ונגנית ישראלית.
ראשית חייה

עבר-הדני נולדה בתל אביב ליעל ועמוס עבר-הדני. היא בוגרת תיכון עירוני א' בתל אביב-יפו. בצבא שירתה כמוזיקאית מצטיינת.
קריירה

ב-2012, בגיל 22 היא הקליטה אלבום סולו ולדבריה החליטה לגנוז אותו מכיוון שהרגישה כי יצירתה עדיין אינה בשלה.
ב-2014 החלה להופיע כנגנית קלידים עם אסף אמדורסקי ורמי פורטיס, איתו ניגנה במופע החימום ללהקת הרולינג סטונז בתל אביב, וכן הצטרפה להרכב "אוזו בזוקה" של אורי בראונר כנרות.
ב-2016 הלחינה והפיקה כמה מהשירים באלבומו של פורטיס "מדור פיות", שחלקו הוקלט באולפן הביתי שלה, ולאחר צאת האלבום השני של "אוזו בזוקה" הצטרפה כחברת להקת בום פם לצד בראונר כנרות.
בתחילת 2018 הקימה את להקת סוס מביט עם המוזיקאית זוהר גינזבורג המתופף גדי פטר והזמרת רוני טל. באותה שנה כתב עליה בן שלו, המבקר המוזיקלי של עיתון הארץ: "עבר הדני היא אחת הנגניות הבולטות כרגע ברוק הישראלי, בין הנשים והגברים כאחד".
בשנת 2020 יצא האלבום הראשון של "סוס מביט" ובאותה שנה עבר-הדני גם הפיקה את המוזיקה לסרטיה הקצרים של הבמאית זיו ממון – "הייתי חוזרת" ו"פיל בסנטר" שהיה מועמד לפרס אופיר לסרט העלילתי הקצר הטוב ביותר.
בשנת 2021 הוציאה אי.פי סולו ראשון שכלל חמישה שירים אותם הפיקה, וניגנה על סינטים, בס, תכנותים, שירה. והלחינה את המוזיקה לסרטה הקצר של סבטה שלגובסקיה "מטריושקה" שהוקרן בפסטיבל הקולנוע ירושלים.
בשנת 2022 הלחינה את המוזיקה לסרט קצר של אנה גופמן בנאי שהשתתף בפסטיבל דוקאביב.
בשנים 2022–2025 עבדה בחברת Artlist כ-Music Content Leader. במסגרת עבודתה יצרה מוזיקה מקורית תחת שם הבמה DaniHaDani.
בנוסף, היא ניגנה עם רועי פרייליך, שלום חנוך, נגה ארז, המסך הלבן, הילה רוח, ובהופעות האיחוד של פורטיסחרוף ב-2015 וב-2021.
דיסקוגרפיה > נגינה

תולדות הכותרת – 2015 רמי פורטיס
מדור פיות, 2017 רמי פורטיס
סוס מביט, 2020 סוס מביט
קרוב לשמש, 2024 המסך הלבן
בום פם וטריפונס- – 2014 בום פם וטריפונס
רויאל – 2023 בום פם
כוכב הילדים – 2021 בום פם מארחים את קרולינה ומאור כהן
הריגוש שבנפילה – 2018 רועי פרייליך
בידיים רועדות – 2016 שר ניב
אי אפשר להימלט מהטוב – 2021 שי מארק
Simoom – 2016 Ouzo Bazooka
Transporter- 2019 Ouzo Bazooka
Dalya- 2021 Ouzo Bazooka
Songs From 1001 Nights- 2018 Ouzo Bazooka
Kids (Against The Machine)- 2021 Noga Erez
Roya- 2022 Liraz
הערות שוליים

1 2  יובל אראל, דני עבר-הדני – נשיקות מתוקות - יובל אראל, באתר הבלוג של יובל אראל, ‏2021-06-12
1 2 3 4   בן שלו, דני עבר-הדני לוקחת את פורטיס אל מעבר לקלידים, באתר הארץ, 4 בינואר 2018
↑  מריאנה בננסון, חי על הקצה: אוזו בזוקה בריאיון והופעה חיה באולפן הקצה, באתר חי על הקצה: אוזו בזוקה בריאיון והופעה חיה באולפן הקצה, ‏2016-11-30
↑  בן עופר, הבא בתור הוא "סוס מביט": הרכב רוק בועט עם רוב נשי מוחץ, באתר Xnet‏, 10 באוקטובר 2019
↑   מאי פלטי, איך הפך הפיל בדיזנגוף סנטר למוקד סרט על יחסי כוחות בין המינים?, באתר הארץ, 24 בספטמבר 2020
↑  צוות "הקצה שלי", "היה לי מין רגע של 'אני רוצה לעשות שיר כזה!', הוא עזר לי לפתור דברים שהיו פתוחים בשיר שלי", באתר KZradio רדיו הקצה, ‏2021-07-08
↑  כוורת מס' 10, באתר קטלוג הקולנוע הדוקומנטרי הישראלי
↑  Powerful Digital Assets & Tools for Video Creators | Artlist, artlist.io (באנגלית)
↑  Royalty Free Music for Video Creators | Artlist, artlist.io (באנגלית)
↑  רועי פרייליך והמתוקים רצח, באתר כרטיסים להופעות | כרטיסים לסטנדאפ - GoShow
↑  קבלו את נבחרת #פורטיסחרוף 2021!, בעמוד הפייסבוק של רמי פורטיס, 13 ביוני 2021
דיסקוגרפיה של זארה לארסון

| דיסקוגרפיה של זארה לארסון |
| --- | --- |
 
 אלבומי אולפן ↙:  2
 מיני-אלבומים ↙:  4
 סינגלים ↙:  14
 וידאו קליפים ↙:  14
הזמרת והפזמונאית השוודית זארה לארסון פרסמה שני אלבומי אולפן, ארבעה מיני אלבומים, 14 סינגלים (כולל שניים כאמנית אורחת) ו-15 וידאו קליפים. חמישה סינגלים של לארסון הצליחו להגיע לראש המצעד של שוודיה, ארץ מולדתה, Uncover", "Lush Life" "Never Forget You", "Ain't My Fault" ,Symphony, כאשר שני הראשונים הגיעו לחמישייה הפותחת בנורווגיה, שוודיה, הולנד, בלגיה, דנמרק, ולעשירייה הראשונה בצרפת.
אלבומי אולפן

| שם | פרטי האלבום | מיקומי שיא> שוודיה | מיקומי שיא> אוסטרליה | מיקומי שיא> דנמרק | מיקומי שיא> גרמניה | מיקומי שיא> הולנד | מיקומי שיא> נורווגיה | מיקומי שיא> ניו זילנד | מיקומי שיא> שווייץ | מיקומי שיא> בריטניה | מיקומי שיא> ארצות הברית | תארים |
| --- | --- | --- | --- | --- | --- | --- | --- | --- | --- | --- | --- | --- |
| 1 |  פורסם: 1 באוקטובר 2014  חברת תקליטים: רקורד קומפני טן, יוניברסל  פורמט: CD, הורדה דיגיטלית | 1 | — | 33 | — | — | 28 | — | — | — | — |  שוודיה: פלטינה |
| So Good |  פורסם: 17 במרץ 2017  חברת תקליטים: רקורד לייבל טן, אפיק  פורמט: CD, הורדה דיגיטלית | 1 | 7 | 8 | 29 | 7 | 2 | 9 | 15 | 7 | 26 |  שוודיה: פלטינה  בריטניה: כסף  נורווגיה: פלטינה  ארצות הברית: זהב |
| Poster Girl |  יפורסם: 5 במרץ 2021  חברת תקליטים: רקורד לייבל טן, אפיק  פורמט: CD, הורדה דיגיטלית |  |  |  |  |  |  |  |  |  |  |  |
"—" מציין שהתקליט לא יצא או לא נכנס למצעד בשטח זה.
מיני-אלבומים

| שם | פרטי המיני-אלבום |
| --- | --- |
Introducing:  פורסם: 21 בינואר 2013  חברת הקלטות: רקורד קומפני טן, יוניברסל  פורמט: הורדה דיגיטלית
Allow Me to Reintroduce Myself:  פורסם: 5 ביולי 2013  חברת הקלטות: רקורד קומפני טן, יוניברסל  פורמט: הורדה דיגיטלית
Uncover:  פורסם: 16 בינואר 2015  חברת הקלטות: רקורד קומפני טן, אפיק  פורמט: הורדה דיגיטלית
The Remixes:  פורסם: 18 בדצמבר 2015  חברת הקלטות: רקורד קומפני טן, אפיק  פורמט: הורדה דיגיטלית
סינגלים > כאמנית סולו

| שם | שנה | מיקומי שיא> שוודיה | מיקומי שיא> אוסטרליה | מיקומי שיא> דנמרק | מיקומי שיא> גרמניה | מיקומי שיא> הולנד | מיקומי שיא> נורווגיה | מיקומי שיא> ניו זילנד | מיקומי שיא> שווייץ | מיקומי שיא> בריטניה | מיקומי שיא> ארצות הברית | תארים | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| "My Heart Will Go On"  | 2008 | 7 | — | — | — | — | — | — | — | — | — |  | ללא |
| "Uncover" | 2013 | 1 | — | 3 | — | — | 1 | — | 8 | — | — |  שוודיה: 6× פלטינה  דנמרק: 3× פלטינה  נורווגיה: פלטינה | Introducing |
| "She's Not Me" | 2013 | 21 | — | — | — | — | — | — | — | — | — |  שוודיה: זהב | 1 |
| "Bad Boys" | 2013 | 27 | — | 33 | — | — | — | — | — | — | — |  דנמרק: זהב | 1 |
| "Carry You Home" | 2014 | 3 | — | — | — | — | — | — | — | — | — |  שוודיה: 2× פלטינה | 1 |
| "Rooftop" | 2014 | 6 | — | — | — | — | — | — | — | — | — |  שוודיה: פלטינה | 1 |
| "Weak Heart" | 2015 | 53 | — | — | — | — | — | — | — | — | — |  | 1 |
| "Lush Life" | 2015 | 1 | 4 | 2 | 4 | 3 | 2 | 8 | 3 | 3 | 75 |  שוודיה: 9× פלטינה  אוסטרליה: 4× פלטינה  בריטניה: 2× פלטינה  גרמניה: פלטינה  דנמרק: 2× פלטינה  נורווגיה: 3× פלטינה  ארצות הברית: פלטינה  ניו זילנד: 2× פלטינה | So Good |
| "Never Forget You"   (עם MNEK) | 2015 | 1 | 3 | 5 | 20 | 8 | 2 | 6 | 32 | 5 | 13 |  שוודיה: 5× פלטינה  אוסטרליה: 4× פלטינה  בריטניה: פלטינה  גרמניה: זהב  דנמרק: פלטינה  נורווגיה: 2× פלטינה  ארצות הברית: 3× פלטינה  ניו זילנד: 2× פלטינה | So Good |
| "Ain't My Fault" | 2016 | 1 | 17 | 15 | 16 | 29 | 8 | 19 | 43 | 13 | 76 |  שוודיה: 3× פלטינה  אוסטרליה: 2× פלטינה  בריטניה: זהב  גרמניה: זהב  דנמרק: זהב  ארצות הברית: זהב  ניו זילנד: זהב | So Good |
| "I Would Like" | 2016 | 4 | 16 | 23 | 56 | 28 | 23 | 19 | 55 | 2 | — |  שוודיה: פלטינה  אוסטרליה: פלטינה  בריטניה: פלטינה  דנמרק: זהב  ניו זילנד: זהב | So Good |
| "So Good"  (בהשתתפות טיי דולה סיין) | 2017 | 7 | 59 | 30 | 99 | — | 27 | — | 89 | 44 | — |  שוודיה: זהב | So Good |
| "Don't Let Me Be Yours" | 2017 | 36 | — | — | — | — | — | — | — | — | — |  | So Good |
| "Only You" | 2017 | 5 | — | — | — | — | 39 | — | — | — | — |  | So Good |
"—" מציין שהתקליט לא יצא או לא נכנס למצעד בשטח זה.
סינגלים > כאמנית אורחת

| שם | שנה | מיקומי שיא> שוודיה | מיקומי שיא> אוסטרליה | מיקומי שיא> דנמרק | מיקומי שיא> גרמניה | מיקומי שיא> הולנד | מיקומי שיא> נורווגיה | מיקומי שיא> ניו זילנד | מיקומי שיא> שווייץ | מיקומי שיא> ארצות הברית    | תארים | אלבום |  |
| --- | --- | --- | --- | --- | --- | --- | --- | --- | --- | --- | --- | --- | --- |
| "Girls Like"   (טייני טמפה מארח את זארה לארסון) | 2016 | 21 | 15 | 25 | 83 | 9 | 30 | 17 | — | 5 |  אוסטרליה: פלטינה  בריטניה: פלטינה  דנמרק: פלטינה  נורווגיה: פלטינה  ניו זילנד: זהב | Youth |  |
| "This One's for You"   (דייוויד גטה מארח את זארה לארסון) | 2016 | 3 | 67 | 11 | 1 | 6 | 4 | — | 1 | 16 |  בריטניה: כסף  גרמניה: זהב  דנמרק: זהב  נורווגיה: 2× פלטינה  שוודיה: זהב | ללא |  |
| "Symphony"  (קלין בנדיט מארחים את זארה לארסון) | 2017 | 1 | 4 | 10 | 9 | 4 | 1 | 12 | 6 | 1 |  אוסטרליה: 2× פלטינה  בריטניה: פלטינה  גרמניה: זהב  דנמרק: זהב  שוודיה: זהב  ארצות הברית: זהב  ניו זילנד: פלטינה | So Good |  |
"—" מציין שהתקליט לא יצא או לא נכנס למצעד בשטח זה.
שירים נוספים

| שם | שנה | מיקומי שיא> שוודיה | מיקומי שיא> ניו זילנד    | אלבום |
| --- | --- | --- | --- | --- |
| "It's a Wrap" | 2013 | 43 | — | Introducing |
| "When Worlds Collide" | 2013 | 26 | — | Introducing |
| "Under My Shades"  | 2013 | 45 | — | Introducing |
| "TG4M" | 2017 | 19 | 6 | So Good |
| "One Mississippi" | 2017 | 26 | — | So Good |
| "I Can't Fall in Love Without You" | 2017 | 29 | — | So Good |
| "What They Say" | 2017 | 31 | — | So Good |
| "Funeral" | 2017 | 46 | — | So Good |
| "Sundown"   (בהשתתפות וויזקיד) | 2017 | 51 | — | So Good |
| "Make That Money Girl" | 2017 | 57 | — | So Good |
וידאו קליפים

| שם> כאמנית סולו | שנה> כאמנית סולו | מפיק (ים)> כאמנית סולו |
| --- | --- | --- |
| "Under My Shades" | 2013 | מינס ניימן |
| "She's Not Me (חלק 1)" | 2013 | מינס ניימן |
| "She's Not Me (חלק 2)" | 2013 | לא ידוע |
| "Love Again" | 2013 | זארה לארסון |
| "Bad Boys" | 2013 | מינס ניימן |
| "Carry You Home" | 2014 | אמיל נאוה |
| "Rooftop" | 2014 | מינס ניימן |
| "Weak Heart" | 2014 | דייוויד סוטאר |
| "Uncover" | 2015 | איי ווי רוקוול |
| "Lush Life" | 2015 | מינס ניימן |
| "Never Forget You" (עם MNEK) | 2015 | ריצ'רד וילסון פריז |
| Lush Life"   (גרסה חלופית)  | 2016 | מרי קלירטי |
| "Ain't My Fault" | 2016 | אמיל נאוה |
| "So Good" (בהשתתפות טיי דולה סיין)  | 2017 | שרה מקולגן |
| "Don't Let Me Be Yours" | 2017 | דניאל קאופמן |
כאמנית אורחת
| "This One's for You" (דייוויד גואטה מארח את זארה לארסון)  | 2016 | חנה לאקס דייוויס |
| "Girls Like"  (טייני טמפה מארח את זארה לארסון)  | 2016 | קרייג מור |
| "Symphony" (קלין בנדיט מארחים את זארה לארסון)  | 2017 | גרייס צ 'אטו ג'ק פטרסון |
| זארה לארסון |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | 1 • So Good • Poster Girl • Venus |  |
| מיני-אלבומים | Introducing • Allow Me to Reintroduce Myself • Uncover • The Remixes EP • Honor the Light |  |
| סינגלים | "Uncover" • "She's Not Me" • "Bad Boys" • "Carry You Home" • "Rooftop" • "Weak Heart" • "Lush Life" • "Never Forget You" • "Ain't My Fault" • "I Would Like" • "So Good" • "Don't Let Me Be Yours" • "Only You" • "Ruin My Life" • "Don't Worry Bout Me" • "A Brand New Day" • "All the Time" • "Like It Is" • "Love Me Land" • "Wow" • "Talk About Love" • "Can't Tame Her" • "End of Time" • "On My Love" |  |
| שירי פסקול | "Invisible" |  |
| השתתפות בסינגלים | "Girls Like" • "This One's for You" • "Symphony" • "Holding Out for You" • "Now You're Gone" • "Words" |  |
| שירים אחרים | "Under My Shades" • "Säg mig var du står" |  |
| סיבובי הופעות | So Good World Tour • Don't Worry Bout Me Tour • Poster Girl Tour • Venus Tour |  |
דריה אולו

| --- | --- |

 לידה:  21 בפברואר 1986 (בת 38) איזמיר, טורקיה
 שם לידה:  דריה אולו
 מוקד פעילות:  טורקיה
 תקופת הפעילות:  מ-2016
 מקום לימודים:  אוניברסיטת מוגלה
 עיסוק:  זמרת
 סוגה:  פופ
 שפה מועדפת:  טורקית 
 כלי נגינה:  קול
 חברת תקליטים:  DMC
 http://www.deryaulug.com
 
דריה אולו (בטורקית: Derya Uluğ; נולדה ב-21 בפברואר 1986) היא זמרת-יוצרת טורקייה. זכתה להצלחה בינלאומית לאחר הוצאת סינגל הבכורה שלה "Okyanus". הקליפ שיצא עבור השיר צבר למעלה מ-155 מיליון צפיות ביוטיוב, ובכך הפך לאחד מהקליפים הטורקיים הנצפים בהיסטוריה.
בשנת 2017, הוציאה את השיר "Canavar", שזכה לגרסאות כיסוי רבות של אמנים כמו אליינה טילקי.
ביוגרפיה

דריה אולו נולדה ב-21 בפברואר 1986, באיזמיר שבטורקיה, ובשנת 2016, החלה את הקריירה המוזיקלית שלה.
קריירה

את סינגל הבכורה שלה "Okyanus", הוציאה דריה בשנת 2016. השיר זכה במהרה להצלחה רבה, ובפחות משנה צבר למעלה מ-155 מיליון צפיות. נכון לינואר 2020, נחשב הקליפ לאחד מן הקליפים הטורקיים הנצפים ביותר בכל הזמנים. לאחר מכן, בשנת 2017 הוציאה את "Canavar", שהצליח לשחזר את הצלחת הסינגל הקודם. בשנה אחת הצליח הקליפ של השיר לצבור 105 מיליון צפיות. השיר זכה לגרסאות כיסוי רבות ולרמיקסים רבים שנעשו עבורו. באותה השנה הוציאה את "Nabız 180", שזכה להצלחה, ואת "Sen Maşallah".
בשנת 2018, הוציאה את "Ne Münasebet", ואת "Kafalar Karışık" ביחד עם אג'ה סצ'קין שזכו להצלחה. בין היתר, הוציאה את השיר "Ayrılığın Yükü Ağır". בספטמבר 2018, הוציאה ביחד עם אמרה קאראדומן את הלהיט הטורקי "Sürgün Aşkımız", שצבר למעלה מ-70 מיליון צפיות. באותה השנה הקליטה מחדש את השיר "Ayrılığın Yükü Ağır" של יילדיז טילבה, אשר נכלל באלבום המחווה, Yıldız Tilbe'nin Yıldızlı Şarkıları, Vol. 1. בשנת 2019, הוציאה את הלהיט "Ah Zaman", אשר הצליח להגיע למקום השני בטורקיה טופ 20 והפך לאחד משיריה המצליחים ביותר.
שירה "Kanunlar Gibi" משנת 2021 זכה להצלחה רבה. הוא שהה במקום הראשון במשך אחד-עשר שבועות רצופים בטורקיה טופ 20 והיה לאחד מהשירים הבודדים בהיסטוריית המצעד שהצליחו לעשות זאת. הסינגל העוקב, "Bizim Çocuklar" זכה להצלחה מתונה. גרסה אקוסטית ל-"Kanunlar Gibi" יצאה ביולי 2021. אולו הקליטה את השיר "Sana Çıkıyor Yollar" בתור שיר הנושא הרשמי של סדרת הדרמה "משחק הגורל".
בשנת 2022 השתתפה באלבום המחווה Saygı Albümü: Bergen במסגרתו הקליטה את "Canım Dediklerim". לאחר מכן, יצא הלהיט "Hadi Çal" שהצליח במשך שנים-עשר שבועות לא רצופים לשהות במקום השני במצעד הטורקי. "Esmerin Adı Oya (Sarışınlar Çat)" שיצא אחריהם, צבר למעלה מ-100 מיליון צפיות ביוטיוב. רמיקס רשמי ל-"Yansıma" ביחד עם אסיל גוק פורסם בפברואר 2024.
אולו לקחה חלק בהפקה "שחרזדה: סיפור חייה" והקליטה את "Yabani". כמו כן, הוציאה את אלבום הבכורה שלה, Nefes.
דיסקוגרפיה > אלבומי אולפן

2023: Nefes